Sartre: “ Amaru ameɣnas yeẓra d akken awal d tigawt: yeẓra d akken timenna d abeddel yerna ur yezmir ara umdan ad d-yini alama yebɣa abeddel54…”. Awadem agejdan ditmezgunt agi d amdan yeɣran, d win yessakayen imdanen, yerna d win yesεan tabɣest meqqren. Ayen id yessebganen anect-a d akken xas ulamma atas n yiɣeblan I d-yemmuger, maca yeggul ar d-yessaweḍ ɣer yiswi ines am akken i asen-yenna I wat laxert-nni mi akken i d-kkren ɣur-s ad t-ssigden: « …Yeggul uεziz s lfeḍl-is, ur yeğği ccγel-is ad t-tenwum yuggadiken. Yerfed ifassen-is yendeh wis mertayen… »55. Muhend Uceεban di tririt nni i yebɣa ad dyerr lmeyyet nni ɣer ddunit nezmer ad nefhem d akken d asekfel I yebɣa ad d-yessekfel amezruy d yidles amaziɣ. Amedya deg udiwenni nni i d-yeḍran gar-as d ujeεruq ibder-as-d tadyant n uḥeddad n Lqalus. Aya-gi yettuneḥsab d amennuɣ ɣef tmagit.